جمهور باشقانی رجب طیب اردوغان اولوسلار آراسی ایجتیمایتی ایسراییل-ین آرتان تجاووزکارلیغینا سون قویماق اوچون عاجیل حرکته کئچمه‌یه چاغیریب.
رسمی سفره گئتدیگی اینگیلتره‌نین پایتاختی لندن-ده " Chatham House" دوشونجه مرکزینده ایشتیراکچی‌لارا مراجعت ائتدی.
"امریکانین بوتون اعتراض لارا باخمایاراق، تل آویو سفیرلیگینی قودسه داشیماسینا چوخ شدتلی رئاکسیا گوسترن اردوغان: اولوسلار آراسی حقوقو پوزان، بیرلشمیش میللت‌لر تشکیلاتی قرارینا ضد اولان بو قرارینی بیر داها رد ائدیریک. سون آددیمی ایله امریکا حلین یوخ، پروبلئمین بیر پارچاسی اولدوغونو اوستون توتا‌راق اورتا دوغو باریش  پروسئسیندکی واسیطه‌چی‌لیک رولونو ایتیردی. اولوسلار آراسی جمعیت اوزرینه دوشنی ائده‌رک ایسرائیلین آرتان تجاووزکارلیغی و فیلیسطین خالقینا قارشی ظلمکارلیغینا سون قویماق اوچون عاجیل حرکته کئچملیدیر"ایفاده لرینی ایشتدی.
جمهور باشقانی اردوغان " داخلی حسابلامالار ایله اوچ سماوی دینین مقدسی اولان قودسون ایستاتوسونو دییشدیرمه‌یه یؤنه‌لیک آددیم‌لار، بوتون اعتراضلارا باخمایا‌راق، ایسراییل طرفیندن حیاتا کئچیریلیر. بیز بونا اعتراض ائدیریک. اوزوموزو ایکینجی دونیا ساواشی عرفه‌سینده قاران‌لیق گون‌لره دوشمک‌دن چکینملیگیک. بیرلشمیش میللتلر تشکیلاتی اگر عدالت اوزرینده تاسیس ائدیلمیش ایسه، بونون واجیب‌لیگینی یئرینه یئتیرمه لییک. دونیانین وضعیتی پوزولموش ایسه، بو گون او دوزه نی برپا ائده جک اولان سرت چکیج ضربه‌سی دئییل، اومید و دیالوق‌دور".
